title: Eiropas Parlamenta un Padomes lēmums (2001. gada 3. maijs) par finanšu plāna koriģēšanu, ņemot vērā īstenošanas nosacījumus

text:
Svarīgs juridisks paziņojums

|

32001D0692

Oficiālais Vēstnesis L 246 , 15/09/2001 Lpp. 0028 - 0032

		Eiropas Parlamenta un Padomes lēmums(2001. gada 3. maijs)par finanšu plāna koriģēšanu, ņemot vērā īstenošanas nosacījumus(2001/692/EK)EIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā 16. līdz 18. pantu 1999. gada 6. maija Iestāžu nolīgumā par budžeta disciplīnu un budžeta procedūras uzlabošanu [1],ņemot vērā Komisijas priekšlikumu [2],darbojoties saskaņā ar balsošanas noteikumiem, kas ir izklāstīti Līguma 272. panta 9. punktā,tā kā:(1) Finanšu plānu 2000. līdz 2006. gadam jākoriģē, ņemot vērā 2000. gada budžeta īstenošanu.(2) Kavēšanās rezultātā, pieņemot atsevišķas programmas, kas attiecas uz strukturālajām operācijām, 6152,3 miljonus EUR lielo struktūrfondu piešķīrumu nevarēja ne izsniegt 2000. gadā, ne arī pārcelt to uz 2001. gadu. Saskaņā ar Iestāžu nolīguma 17. pantu minētā summa jāpārceļ uz turpmākiem finanšu gadiem, palielinot atbilstošās izdevumu maksimālās robežas saistību apropriācijām.(3) 2000. gada budžeta izlietojums neuzrāda nepieciešamību nekavējoties koriģēt maksājumu apropriāciju kopējo maksimālo robežu, Šajā sakarā situāciju pārskatīs, veicot katru turpmāku koriģēšanu,IR PIEŅĒMUŠI ŠO LĒMUMU.1. pantsGada maksimālās robežas saistību apropriācijām struktūrfondu finanšu plāna 2. pozīcijas apakšpozīcijā palielina par šādām summām, kas ir izteiktas miljonos eiro pašreizējās cenās.2002 | 2003 | 2004 | 2005 | 2006 |870 | 1178 | 1642 | 1396 | 1067 |2. pantsPēc tehniskas koriģēšanas 2002. gadam tiek pievienots finanšu plāns ES-15 un finanšu shēma ES-21 atbilstoši IKP un cenu svārstībām, kā arī šajā lēmumā ietvertajām korekcijām.Briselē, 2001. gada 3. maijāEiropas Parlamenta vārdā —priekšsēdētājaN. FontainePadomes vārdā —priekšsēdētājaA. Lindh[1] OV C 172, 18.6.1999., 1. lpp.[2] OV C 180 E, 26.6.2001., 244. lpp.--------------------------------------------------PIELIKUMS1. TABULAFinanšu plāns (ES-15) — Koriģēts 2002. gada cenām — Pēc koriģēšanas (ieviešanai) 2001. gadāSaistību apropriācijas | Pašreizējās cenas | 2002. gada cenas |2000 | 2001 | 2002 | 2003 | 2004 | 2005 | 2006 |1. Lauksaimniecība | 41738 | 44530 | 46587 | 46449 | 45377 | 44497 | 44209 |KLP (izņemot lauku attīstību) | 37352 | 40035 | 41992 | 41843 | 40761 | 39870 | 39572 |Lauku attīstība un papildu pasākumi | 4386 | 4495 | 4595 | 4606 | 4616 | 4627 | 4637 |2. Strukturālās darbības | 32678 | 32720 | 33638 | 33308 | 32998 | 32735 | 31955 |Struktūrfondi | 30019 | 30005 | 30849 | 30519 | 30316 | 30053 | 29278 |Kohēzijas fonds | 2659 | 2715 | 2789 | 2789 | 2682 | 2682 | 2677 |3. Iekšējās politikas jomas | 6031 | 6272 | 6558 | 6676 | 6793 | 6910 | 7038 |4. Ārējie darījumi | 4627 | 4735 | 4873 | 4884 | 4895 | 4905 | 4916 |5. Administrēšana | 4638 | 4776 | 5012 | 5119 | 5225 | 5332 | 5439 |6. Rezerves | 906 | 916 | 676 | 426 | 426 | 426 | 426 |Valūtas rezerve | 500 | 500 | 250 | | | | |Rezerve palīdzībai ārkārtas gadījumos | 203 | 208 | 213 | 213 | 213 | 213 | 213 |Garantijas rezerve | 203 | 208 | 213 | 213 | 213 | 213 | 213 |7. Pirmspievienošanās palīdzība | 3174 | 3240 | 3328 | 3328 | 3328 | 3328 | 3328 |Lauksaimniecība | 529 | 540 | 555 | 555 | 555 | 555 | 555 |Pirmspievienošanās struktūras instruments | 1058 | 1080 | 1109 | 1109 | 1109 | 1109 | 1109 |Phare (kandidātvalstis) | 1587 | 1620 | 1664 | 1664 | 1664 | 1664 | 1664 |Kopējās saistību apropriācijas | 93792 | 97189 | 100672 | 100190 | 99042 | 98133 | 97311 |Kopējās maksājumu apropriācijas | 91322 | 94730 | 100078 | 100795 | 97645 | 95789 | 95217 |Maksājumu apropriācijas % no IKP | 1,10 % | 1,09 % | 1,10 % | 1,08 % | 1,02 % | 0,97 % | 0,95 % |Pieejamas pievienošanās mērķiem (maksājumu apropriācijas) | | | 4397 | 7125 | 9440 | 12146 | 15097 |Lauksaimniecība | | | 1698 | 2154 | 2600 | 3109 | 3608 |Citi izdevumi | | | 2699 | 4971 | 6840 | 9037 | 11489 |Maksimālā robeža, maksājumu apropriācijas | 91322 | 94730 | 104475 | 107920 | 107085 | 107935 | 110314 |Maksimālā robeža % no IKP | 1,12 % | 1,11 % | 1,14 % | 1,15 % | 1,12 % | 1,10 % | 1,09 % |Līdzekļu rezerve neparedzētiem izdevumiem | 0,15 % | 0,16 % | 0,13 % | 0,12 % | 0,15 % | 0,17 % | 0,18 % |Pašu resursu maksimālais apjoms | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |Miljoni EUR– saistību apropriācijas | Pašreizējās cenas | 2002. gada cenas |2000 | 2001 | 2002 | 2003 | 2004 | 2005 | 2006 |1. Lauksaimniecība | 41738 | 44530 | 46587 | 46449 | 45377 | 44497 | 44209 |KLP (izņemot lauku attīstību) | 37352 | 40035 | 41992 | 41843 | 40761 | 39870 | 39572 |Lauku attīstība un papildu pasākumi | 4386 | 4495 | 4595 | 4606 | 4616 | 4627 | 4637 |2. Struktūras darbības | 32678 | 32720 | 33638 | 33308 | 32998 | 32735 | 31955 |Struktūrfondi | 30019 | 30005 | 30849 | 30519 | 30316 | 30053 | 29278 |Kohēzijas fonds | 2659 | 2715 | 2789 | 2789 | 2682 | 2682 | 2677 |3. Iekšējās politikas jomas | 6031 | 6272 | 6558 | 6676 | 6793 | 6910 | 7038 |4. Ārējie darījumi | 4627 | 4735 | 4873 | 4884 | 4895 | 4905 | 4916 |5. Administrēšana | 4638 | 4776 | 5012 | 5119 | 5225 | 5332 | 5439 |6. Rezerves | 906 | 916 | 676 | 426 | 426 | 426 | 426 |Valūtas rezerve | 500 | 500 | 250 | | | | |Rezerve palīdzībai ārkārtas gadījumos | 203 | 208 | 213 | 213 | 213 | 213 | 213 |Garantijas rezerve | 203 | 208 | 213 | 213 | 213 | 213 | 213 |7. Pirmspievienošanās palīdzība | 3174 | 3240 | 3328 | 3328 | 3328 | 3328 | 3328 |Lauksaimniecība | 529 | 540 | 555 | 555 | 555 | 555 | 555 |Pirmspievienošanās strukturālais instruments | 1058 | 1080 | 1109 | 1109 | 1109 | 1109 | 1109 |Phare (kandidātvalstis) | 1587 | 1620 | 1664 | 1664 | 1664 | 1664 | 1664 |8. Paplašināšanās | | | 6851 | 9588 | 12327 | 15075 | 17813 |Lauksaimniecība | | | 1698 | 2154 | 2600 | 3109 | 3608 |Struktūras darbības | | | 3980 | 6187 | 8405 | 10612 | 12819 |Iekšējās politikas jomas | | | 778 | 810 | 842 | 874 | 906 |Administrēšana | | | 395 | 437 | 480 | 480 | 480 |Kopējās saistību apropriācijas | 93792 | 97189 | 107523 | 109778 | 111369 | 113208 | 115124 |Kopējās maksājumu apropriācijas | 91322 | 94730 | 104475 | 107920 | 107085 | 107935 | 110314 |To skaitā: paplašināšanās | | | 4397 | 7125 | 9440 | 12146 | 15097 |Maksājumu apropriācijas % no IKP | 1,10 % | 1,09 % | 1,10 % | 1,11 % | 1,07 % | 1,05 % | 1,05 % |Rezerve neparedzētiem izdevumiem | 0,17 % | 0,18 % | 0,17 % | 0,16 % | 0,20 % | 0,22 % | 0,22 % |Pašu resursu maksimālā robeža | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |--------------------------------------------------


title: Padomes Lēmums (KĀDP) 2015/442 ( 2015. gada 16. marts ), ar ko sāk Eiropas Savienības KDAP militāru padomdevēja misiju Centrālāfrikas Republikā ( EUMAM RCA ) un groza Lēmumu (KĀDP) 2015/78

text:
               17.3.2015

               LV

               Eiropas Savienības Oficiālais Vēstnesis

               L 72/39

         PADOMES LĒMUMS (KĀDP) 2015/442
   (2015. gada 16. marts),
   ar ko sāk Eiropas Savienības KDAP militāru padomdevēja misiju Centrālāfrikas Republikā (EUMAM RCA) un groza Lēmumu (KĀDP) 2015/78
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
   ņemot vērā Padomes Lēmumu (KĀDP) 2015/78 (2015. gada 19. janvāris) par Eiropas Savienības KDAP militāru padomdevēja misiju Centrālāfrikas Republikā (EUMAM RCA) (1) un jo īpaši tā 4. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2015. gada 19. janvārī pieņēma Lēmumu (KĀDP) 2015/78.

               (2)

               Padome 2015. gada 9. februārī apstiprināja EUMAM RCA spēka lietošanas noteikumus.

               (3)

               Padome 2015. gada 6. martā apstiprināja EUMAM RCA misijas plānu.

               (4)

               Politikas un drošības komiteja 2015. gada 11. martā pauda gandarījumu par misijas komandiera vēstuli par ieteikumu sākt EUMAM RCA un plānoto laika grafiku EUMAM RCA sākotnējo operatīvo spēju paziņošanai.

               (5)

                  EUMAM RCA būtu jāsāk 2015. gada 16. martā.

               (6)

               Saskaņā ar 5. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma īstenošanā un tādējādi nepiedalās šīs misijas finansēšanā,

         IR PIEŅĒMUSI ŠO LĒMUMU.
   1. pants
   Eiropas Savienības KDAP militāru padomdevēja misiju Centrālāfrikas Republikā (EUMAM RCA) sāk 2015. gada 16. martā.
   2. pants
   Ar šo EUMAM RCA ES misijas komandieris nekavējoties tiek pilnvarots sākt misijas īstenošanu.
   3. pants
   Lēmuma (KĀDP) 2015/78 4. panta 2. punktu aizstāj ar šādu:

      “2.   EUMAM RCA sāk ar Padomes lēmumu tajā dienā, kuru ieteicis misijas komandieris, un pēc tam, kad ir apstiprināts misijas plāns un, ja vajadzīgs, papildinoši spēka lietošanas noteikumi.”

   4. pants
   Šis lēmums stājas spēkā tā pieņemšanas dienā.

      Briselē, 2015. gada 16. martā

            Padomes vārdā –

            priekšsēdētāja

         F. MOGHERINI

      (1)  OV L 13, 20.1.2015., 8. lpp.


title: 2013/603/ES: Eiropas Parlamenta Lēmums ( 2013. gada 17. aprīlis ) par Eiropas Dzīves un darba apstākļu uzlabošanas fonda kontu slēgšanu attiecībā uz 2011. finanšu gadu

text:
               16.11.2013

               LV

               Eiropas Savienības Oficiālais Vēstnesis

               L 308/307

         EIROPAS PARLAMENTA LĒMUMS
   (2013. gada 17. aprīlis)
   par Eiropas Dzīves un darba apstākļu uzlabošanas fonda kontu slēgšanu attiecībā uz 2011. finanšu gadu
   (2013/603/ES)
   EIROPAS PARLAMENTS,

               —

               ņemot vērā Eiropas Dzīves un darba apstākļu uzlabošanas fonda 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Dzīves un darba apstākļu uzlabošanas fonda 2011. finanšu gada pārskatiem ar Fonda atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 1975. gada 26. maija Regulu (EEK) Nr. 1365/75 par Eiropas Dzīves un darba apstākļu uzlabošanas fonda izveidi (4) un jo īpaši tās 16. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0067/2013),

               1.

               apstiprina Eiropas Dzīves un darba apstākļu uzlabošanas fonda kontu slēgšanu attiecībā uz 2011. finanšu gadu;

               2.

               uzdod priekšsēdētājam šo lēmumu nosūtīt Eiropas Dzīves un darba apstākļu uzlabošanas fonda direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Klaus WELLE

            Ģenerālsekretārs

         Martin SCHULZ

      (1)  OV C 388, 15.12.2012., 174. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 139, 30.5.1975., 1. lpp.

      (5)  OV L 357, 31.12.2002., 72. lpp.


title: 2009/762/EK: Eiropas Parlamenta un Padomes Lēmums ( 2009. gada 16. septembris ) par Eiropas Savienības Solidaritātes fonda izmantošanu saskaņā ar Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību 26. punktu

text:
               17.10.2009

               LV

               Eiropas Savienības Oficiālais Vēstnesis

               L 273/14

      EIROPAS PARLAMENTA UN PADOMES LĒMUMS

   (2009. gada 16. septembris)
   par Eiropas Savienības Solidaritātes fonda izmantošanu saskaņā ar Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību 26. punktu
   (2009/762/EK)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 26. punktu,
   ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu (2),
   ņemot vērā Komisijas priekšlikumu,
   tā kā:

               (1)

               Eiropas Savienība ir izveidojusi Eiropas Savienības Solidaritātes fondu (turpmāk “Fonds”), lai apliecinātu solidaritāti ar katastrofu skarto reģionu iedzīvotājiem.

               (2)

               Saskaņā ar 2006. gada 17. maija Iestāžu nolīgumu Fondu var izmantot, nepārsniedzot maksimālo summu EUR 1 miljards gadā.

               (3)

               Regulā (EK) Nr. 2012/2002 ir paredzēta Fonda izmantošanas kārtība.

               (4)

               Francija ir iesniegusi pieteikumu Fonda izmantošanai saistībā ar vētras izraisītu katastrofu,

         IR NOLĒMUŠI ŠĀDI.
   1. pants
   Eiropas Savienības 2009. finanšu gada vispārējā budžetā Eiropas Savienības Solidaritātes fondu izmanto, lai piešķirtu EUR 109 377 165 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2009. gada 16. septembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētāja

         C. MALMSTRÖM

      (1)  OV C 139, 14.6.2006., 1. lpp.

      (2)  OV L 311, 14.11.2002., 3. lpp.


title: Padomes Lēmums (2014. gada 28. oktobris), ar ko ieceļ Reģionu komitejas locekli no Dānijas un locekļa aizstājēju no Dānijas

text:
               30.10.2014

               LV

               Eiropas Savienības Oficiālais Vēstnesis

               L 309/34

         PADOMES LĒMUMS
   (2014. gada 28. oktobris),
   ar ko ieceļ Reģionu komitejas locekli no Dānijas un locekļa aizstājēju no Dānijas

      (2014/747/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Dānijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus. 2014. gada 8. jūlijā ar Padomes Lēmumu 2014/445/ES (3)
                  Marc PERERA CHRISTENSEN kungs tika iecelts par locekļa aizstājēju līdz 2015. gada 25. janvārim.

               (2)

               Pēc Søren PAPE POULSEN kunga pilnvaru termiņa beigām ir atbrīvojusies Reģionu komitejas locekļa vieta.

               (3)

               Pēc Marc PERERA CHRISTENSEN kunga iecelšanas par Reģionu komitejas locekli atbrīvosies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekli:

                           —

                              Marc PERERA CHRISTENSEN kungs, Anden Viceborgmester, Aarhus City Council;

                     un

               b)

               par locekļa aizstājēju:

                           —

                              Martin HULGAARD kungs, Viceborgmester, Municipality of Struer.

         2. pants
   Šis lēmums stājas spēkā tā pieņemšanas dienā.

      Luksemburgā, 2014. gada 28. oktobrī

            Padomes vārdā –

            priekšsēdētājs

         G. L. GALLETTI

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.

      (3)  OV L 201, 10.7.2014., 25. lpp.


title: 2004/889/EK: Padomes Lēmums (2004. gada 16. novembris) par nolīguma noslēgšanu starp Eiropas Kopienu un Ķīnas Tautas Republikas valdību par sadarbību un savstarpējo administratīvo palīdzību muitas lietās

text:
               23.12.2004

               LV

               Eiropas Savienības Oficiālais Vēstnesis

               L 375/19

         PADOMES LĒMUMS
   (2004. gada 16. novembris)
   par nolīguma noslēgšanu starp Eiropas Kopienu un Ķīnas Tautas Republikas valdību par sadarbību un savstarpējo administratīvo palīdzību muitas lietās
   (2004/889/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               1993. gada aprīlī Padome pieņēma lēmumu, pilnvarojot Komisiju Kopienas vārdā rīkot sarunas par muitas sadarbības nolīgumu ar Kanādu, Honkongu, Japānu, Koreju un Amerikas Savienotajām Valstīm, un 1997. gada maijā to attiecināja arī uz ASEAN valstīm un Ķīnu.

               (2)

               Būtu lietderīgi apstiprināt nolīgumu starp Eiropas Kopienu un Ķīnas Tautas Republikas valdību par sadarbību un savstarpējo administratīvo palīdzību muitas lietās,

         IR PIEŅĒMUSI ŠO LĒMUMU.
   1. pants
   Ar šo Eiropas Kopienas vārdā apstiprina Nolīgumu starp Eiropas Kopienu un Ķīnas Tautas Republikas valdību par sadarbību un savstarpējo administratīvo palīdzību muitas lietās.
   Nolīguma teksts ir pievienots šim lēmumam.
   2. pants
   Komisija, kurai palīdz dalībvalstu pārstāvji, pārstāv Kopienu Apvienotajā muitas sadarbības komitejā, kas izveidota saskaņā ar nolīguma 21. pantu.
   3. pants
   Ar šo Padomes priekšsēdētājs ir pilnvarots izraudzīties personu(-as), kas ir pilnvarota(-as) parakstīt nolīgumu Kopienas vārdā, izsakot Kopienas piekrišanu uzņemties saistības.
   4. pants
   Padomes priekšsēdētājs Kopienas vārdā sniedz nolīguma 22. pantā paredzēto paziņojumu (1).

      Briselē, 2004. gada 16. novembrī

            Padomes vārdā —

            priekšsēdētājs

         G. ZALM

      (1)  Padomes Ģenerālsekretariāts Eiropas Savienības Oficiālajā Vēstnesī publicēs datumu, kurā nolīgums stājas spēkā.
   NOLĪGUMS
   starp Eiropas Kopienu un Ķīnas Tautas Republikas valdību par sadarbību un savstarpējo administratīvo palīdzību muitas lietās
   EIROPAS KOPIENA
   un
   ĶĪNAS TAUTAS REPUBLIKAS VALDĪBA
   (še turpmāk – “Līgumslēdzējas puses”),
   ŅEMOT VĒRĀ Eiropas Kopienas un Ķīnas tirdzniecības attiecību nozīmi un vēlēdamies abu Līgumslēdzēju pušu kopējās interesēs veicināt šo attiecību harmonisku attīstību;
   UZSKATOT, ka, lai sasniegtu šo mērķi, būtu jāapņemas izvērst sadarbību muitas lietās;
   ŅEMOT VĒRĀ Līgumslēdzēju pušu sadarbības attīstību muitas procedūru jomā;
   TĀ KĀ darbības, ar ko pārkāpj tiesību aktus muitas jomā, tostarp intelektuālā īpašuma tiesību pārkāpšana, kaitē Līgumslēdzēju pušu ekonomiskajām, fiskālajām un tirdzniecības interesēm, un atzīstot, ka ir svarīgi precīzi novērtēt muitas nodokļus un citus nodokļu, jo īpaši, pareizi piemērojot noteikumus par muitas vērtējumu, izcelsmi un tarifikāciju;
   PĀRLIECĪBĀ, ka pasākumus, kas vērsti pret šādām darbībām, var padarīt efektīvākus, sadarbojoties kompetentajām administratīvajām iestādēm;

         IR VIENOJUŠĀS PAR TURPMĀKO.
   I   SADAĻA
   VISPĀRĪGI NOTEIKUMI
   1. pants
   Definīcijas
   Šajā nolīgumā:

               a)

               “tiesību akti muitas jomā” ir visi Eiropas Kopienas vai Ķīnas Tautas Republikas normatīvie vai citi juridiski saistošie akti, ar ko reglamentē preču ievešanu, izvešanu, tranzītu un cita muitas režīma vai procedūras piemērošanu tām, tostarp aizlieguma, ierobežojumu un kontroles pasākumi;

               b)

               “muitas iestāde” ir – Ķīnas Tautas Republikā – Ķīnas Tautas Republikas Galvenā muitas pārvalde, un – Eiropas Kopienā – Eiropas Kopienu Komisijas kompetentie dienesti, kas ir atbildīgi par muitas jautājumiem, un Eiropas Kopienas dalībvalstu muitas iestādes;

               c)

               “pieprasījuma iesniedzēja iestāde” ir kompetenta muitas iestāde, ko šim mērķim norīkojusi attiecīga Līgumslēdzēja puse un kas iesniedz administratīvās palīdzības pieprasījumu saskaņā ar šo nolīgumu;

               d)

               “pieprasījuma saņēmēja iestāde” ir kompetenta muitas iestāde, ko šim mērķim norīkojusi attiecīga Līgumslēdzēja puse un kas saņem administratīvās palīdzības pieprasījumu saskaņā ar šo nolīgumu;

               e)

               “personas dati” ir visa informācija, kas attiecas uz identificēto vai identificējamo fizisko personu;

               f)

               “darbība, ar ko pārkāpj tiesību aktus muitas jomā” ir jebkurš muitas jomā pieņemto tiesību aktu pārkāpums vai pārkāpuma mēģinājums;

               g)

               “persona” ir fiziska vai juridiska persona;

               h)

               “informācija” ir visi dati, kas ir vai nav apstrādāti vai analizēti, dokumenti, ziņojumi un citi paziņojumi jebkurā formā, arī elektroniskā formā, kā arī apliecinātas vai apstiprinātas to kopijas.

         2. pants
   Teritoriālā piemērošana
   Šo nolīgumu piemēro, no vienas puses, attiecībā uz Ķīnas Tautas Republikas muitas teritoriju un, no otras puses, attiecībā uz teritorijām, kurām piemēro Eiropas Kopienas dibināšanas līgumu, saskaņā ar nosacījumiem, kuri noteikti minētajā Līgumā.
   3. pants
   Attīstība nākotnē
   Līgumslēdzējas puses, savstarpēji vienojoties, var paplašināt šā nolīguma darbības jomu, lai pastiprinātu un pilnveidotu sadarbību muitas lietās saskaņā ar saviem attiecīgajiem tiesību aktiem muitas jomā, noslēdzot nolīgumus par konkrētām nozarēm vai jautājumiem.
   II   SADAĻA
   NOLĪGUMA DARBĪBAS JOMA
   4. pants
   Sadarbības un palīdzības darbību veikšana
   Visas sadarbības un palīdzības darbības, uz ko attiecas šis nolīgums, Līgumslēdzējas puses veic saskaņā ar to attiecīgiem normatīviem un citiem juridiski saistošiem aktiem. Turklāt sadarbības un palīdzības darbības, uz ko attiecas šis nolīgums, viena vai otra Līgumslēdzēja puse veic saskaņā ar tās kompetenci un pieejamajiem līdzekļiem.
   5. pants
   Saistības saskaņā ar citiem nolīgumiem
   1.   Ņemot vērā Eiropas Kopienas un dalībvalstu attiecīgo kompetenci, šis nolīgums:

               a)

               neskar Līgumslēdzēju pušu saistības saskaņā ar citām starptautiskām konvencijām vai nolīgumiem;

               b)

               ir atzīts par tādu, kas papildina tos nolīgumus par sadarbību muitas lietās un savstarpējo administratīvo palīdzību, ko atsevišķas dalībvalstis ir noslēgušas vai var noslēgt ar Ķīnas Tautas Republiku; un

               c)

               neskar Kopienas noteikumus, kas reglamentē tādas informācijas apmaiņu starp Komisijas kompetentajiem dienestiem un dalībvalstu muitas iestādēm, kura iegūta saistībā ar šo nolīgumu un kurā Eiropas Kopiena varētu būt ieinteresēta.

         2.   Neatkarīgi no 1. punkta, šā nolīguma noteikumiem ir prioritāte, salīdzinot ar divpusējiem nolīgumiem par sadarbību un savstarpējo administratīvo palīdzību muitas lietās, ko atsevišķas dalībvalstis noslēgušas vai var noslēgt ar Ķīnas Tautas Republiku, ja minēto divpusējo nolīgumu noteikumi nav saderīgi ar šā nolīguma noteikumiem.
   3.   Attiecībā uz jautājumiem par šā nolīguma piemērošanu Līgumslēdzējas puses apspriežas Apvienotajā muitas sadarbības komitejā, kas izveidota saskaņā ar šā nolīguma 21. pantu, lai panāktu risinājumu.
   III   SADAĻA
   SADARBĪBA MUITAS LIETĀS
   6. pants
   Sadarbības joma
   1.   Līgumslēdzējas puses apņemas izvērst sadarbību muitas lietās. Jo īpaši tās cenšas sadarboties šādi:

               a)

               izveidojot un uzturot saziņu savu muitas iestāžu starpā, lai veicinātu drošu un ātru informācijas apmaiņu;

               b)

               veicinot savu muitas iestāžu efektīvu koordināciju;

               c)

               sadarbojoties visos citos administratīvos jautājumos, kas saistīti ar šo nolīgumu un kas konkrētos gadījumos prasa kopīgu rīcību.

         2.   Līgumslēdzējas puses arī apņemas muitas lietās veikt darbības, kuru mērķis ir veicināt tirdzniecību, ņemot vērā starptautisko organizāciju paveikto šajā jomā.
   3.   Saskaņā ar šo nolīgumu sadarbība muitas lietās ietver visus jautājumus, kas attiecas uz to, kā piemērot tiesību aktus muitas jomā.
   7. pants
   Sadarbība attiecībā uz muitas procedūrām
   Līgumslēdzējas puses apņemas atvieglināt preču likumīgu apriti un apmainās ar informāciju un speciālām zināšanām par pasākumiem muitas metožu un procedūru uzlabošanai un par datorizētām sistēmām, lai īstenotu minētās saistības saskaņā ar šā nolīguma noteikumiem.
   8. pants
   Tehniskā sadarbība
   Līgumslēdzēju pušu muitas iestādes var viena otrai sniegt tehnisko palīdzību muitas lietās tiktāl, ciktāl tas ir abpusēji izdevīgi. Šāda palīdzība var ietvert:

               a)

               personāla un ekspertu apmaiņu, lai veicinātu savstarpēju izpratni par otras puses tiesību aktiem, procedūrām un paņēmieniem muitas jomā;

               b)

               mācības, jo īpaši, lai attīstītu īpašas muitas ierēdņu prasmes;

               c)

               profesionālās, zinātniskās un tehniskās informācijas apmaiņu par tiesību aktiem un procedūrām muitas jomā;

               d)

               tādu paņēmienu un metožu uzlabošanu, kuras attiecas uz pasažieru pārvietošanās un kravas aprites apstrādi;

               e)

               visus citus vispārējus administratīvus jautājumus, attiecībā uz kuriem konkrētos gadījumos varētu būt vajadzīga Līgumslēdzēju pušu muitas iestāžu kopīga rīcība.

         9. pants
   Koordinācija starptautiskās organizācijās
   Muitas iestādes cenšas attīstīt un stiprināt sadarbību jautājumos, kas ir kopējās interesēs, lai censtos panākt koordinētu nostāju, apspriežot minētos jautājumus starptautiskās organizācijās.
   IV   SADAĻA
   SAVSTARPĒJĀ ADMINISTRATĪVĀ PALĪDZĪBA
   10. pants
   Piemērošanas joma
   1.   Muitas iestādes sniedz savstarpēju palīdzību cita citai, sniedzot attiecīgo informāciju, kas palīdz nodrošināt to, ka pareizi piemēro tiesību aktus muitas jomā un novērš, izmeklē un apkaro jebkurus minēto tiesību aktu pārkāpumus.
   2.   Palīdzība muitas lietās saskaņā ar šo nolīgumu attiecas uz jebkuru Līgumslēdzēju pušu administratīvo iestādi, kuras kompetencē ir šā nolīguma piemērošana. Tas neskar noteikumus, kas reglamentē savstarpējo palīdzību krimināllietās. Tas arī neattiecas uz informāciju, kas iegūta, īstenojot pilnvaras pēc tiesu iestāžu pieprasījuma.
   3.   Šis nolīgums neattiecas uz palīdzību nodevu, nodokļu vai sodu piedzīšanu, uz jebkuras personas apcietināšanu un aizturēšanu vai uz īpašuma arestu vai aizturēšanu.
   11. pants
   Palīdzība pēc pieprasījuma
   1.   Pēc pieprasījuma iesniedzējas iestādes lūguma pieprasījuma saņēmēja iestāde sniedz tai visu informāciju, kas varētu tai palīdzēt nodrošināt muitas jomā pieņemto tiesību aktu pareizu piemērošanu, tostarp informāciju par konstatētajām vai plānotajām darbībām, ar ko pārkāpj vai var pārkāpt tiesību aktus muitas jomā. Jo īpaši attiecīgās muitas iestādes pēc pieprasījuma viena otrai sniedz informāciju par darbībām, kas var izraisīt likumpārkāpumus otrās puses teritorijā, piemēram, par nepareizi aizpildītām muitas deklarācijām, kā arī par tādiem izcelsmes sertifikātiem, rēķiniem vai citiem dokumentiem, par kuriem zināms vai ir aizdomas, ka tie ir nepareizi aizpildīti vai viltoti.
   2.   Pēc pieprasījuma iesniedzējas iestādes lūguma pieprasījuma saņēmēja iestāde tai dara zināmu:

               a)

               vai oficiālie dokumenti, kas uzrādīti kopā ar preču deklarāciju, kura iesniegta attiecīgai muitas iestādei, ir autentiski;

               b)

               vai preces, kas izvestas no vienas Līgumslēdzējas puses teritorijas, ir likumīgi ievestas otras Līgumslēdzējas puses teritorijā, attiecīgā gadījumā norādot precēm piemēroto muitas procedūru;

               c)

               vai preces, kas ievestas vienas Līgumslēdzējas puses teritorijā, ir likumīgi izvestas no otras Līgumslēdzējas puses teritorijas, attiecīgā gadījumā norādot šīm precēm piemēroto muitas procedūru.

         3.   Pēc pieprasījuma iesniedzējas iestādes lūguma pieprasījuma saņēmēja iestāde saskaņā ar savas valsts normatīviem un citiem juridiski saistošiem aktiem veic vajadzīgos pasākumus, lai nodrošinātu īpašu uzraudzību par:

               a)

               personām, par ko ir pamats uzskatīt, ka tās ir vai ir bijušas iesaistītas darbībās, ar ko pārkāpj tiesību aktus muitas jomā;

               b)

               vietām, kur ir glabāti vai savākti preču krājumi vai kur tos var glabāt vai savākt tādā veidā, ka ir pamats uzskatīt, ka šīs preces plāno izmantot darbībās, ar ko pārkāpj tiesību aktus muitas jomā;

               c)

               precēm, ko pārvadā vai var pārvadāt tādā veidā, ka ir pamats uzskatīt, ka tās plāno izmantot darbībās, ar ko pārkāpj tiesību aktus muitas jomā;

               d)

               transportlīdzekļiem, ko lieto vai var lietot tādā veidā, ka ir pamats uzskatīt, ka tos plāno izmantot darbībās, ar ko pārkāpj tiesību aktus muitas jomā.

         12. pants
   Spontāna palīdzība
   Līgumslēdzējas puses pēc pašu ierosmes un saskaņā ar saviem normatīviem un citiem juridiski saistošiem aktiem sniedz viena otrai palīdzību, ja tās uzskata, ka šāda palīdzība ir vajadzīga muitas jomā pieņemto tiesību aktu pareizai piemērošanai, jo īpaši gadījumos, kur vienas Līgumslēdzējas puses ekonomikai, sabiedrības veselībai, sabiedrības drošībai vai citām būtiskām interesēm var rasties nopietns kaitējums, tostarp sniedzot informāciju, ko tās iegūst par:

               a)

               darbībām, ar kurām pārkāpj tiesību aktus muitas jomā vai kuras izskatās šādi, un kas varētu būt noderīga otrai Līgumslēdzējai pusei;

               b)

               jauniem līdzekļiem vai metodēm, ko izmanto, veicot darbības, ar ko pārkāpj tiesību aktus muitas jomā;

               c)

               precēm, par kurām zināms, ka tās saistītas ar muitas jomā pieņemto tiesību aktu pārkāpumiem;

               d)

               personām, par ko ir pamats uzskatīt, ka tās ir vai ir bijušas iesaistītas darbībās, ar ko pārkāpj tiesību aktus muitas jomā;

               e)

               transportlīdzekļiem, par ko ir pamats uzskatīt, ka tie ir izmantoti, tos izmanto vai tos var izmantot darbībās, ar ko pārkāpj tiesību aktus muitas jomā.

         13. pants
   Palīdzības pieprasījumu forma un saturs
   1.   Pieprasījumus saskaņā ar šo nolīgumu iesniedz rakstveidā. Tiem pievieno dokumentus, kas vajadzīgi, lai izpildītu pieprasījumu. Ja konkrētā situācija ir vajadzīga steidzama rīcība, var pieņemt arī mutiskus pieprasījumus, tomēr tie ir tūlīt jāapstiprina rakstiski.
   2.   Saskaņā ar 1. punktu iesniegtie pieprasījumi ietver šādu informāciju:

               a)

               pieprasījuma iesniedzējas iestādes oficiālu apstiprinājumu;

               b)

               pasākumu, ko lūdz veikt;

               c)

               pieprasījuma mērķi un iemeslu;

               d)

               attiecīgos normatīvos un citus juridiski saistošus aktus;

               e)

               iespējami precīzas un pilnīgas norādes par personām, kas ir attiecīgās izmeklēšanas objekts;

               f)

               attiecīgo faktu un jau veiktās izmeklēšanas kopsavilkumu.

         3.   Pieprasījumus iesniedz pieprasījuma saņēmējas iestādes oficiālajā valodā vai minētajai iestādei pieņemamā valodā. Šī prasība neattiecas uz dokumentiem, ko pievieno pieprasījumam saskaņā ar 1. punktu.
   4.   Ja pieprasījums neatbilst iepriekš minētajām formālajām prasībām, var lūgt to labot vai papildināt; pa to laiku var likt veikt piesardzības pasākumus.
   14. pants
   Pieprasījumu izpilde
   1.   Lai izpildītu palīdzības pieprasījumu, pieprasījuma saņēmēja iestāde rīkojas, saskaņā ar savu kompetenci un pieejamiem līdzekļiem, tāpat kā tā rīkotos pati vai pēc tās pašas Līgumslēdzējas puses citu iestāžu pieprasījuma, un sniedz tās rīcībā esošo informāciju, veic attiecīgu izmeklēšanu vai organizē šādas izmeklēšanas veikšanu.
   2.   Palīdzības pieprasījumus izpilda saskaņā ar pieprasījuma saņēmējas Līgumslēdzējas puses normatīvajiem un citiem juridiski saistošiem aktiem.
   3.   Vienas Līgumslēdzējas puses atbilstīgi pilnvarotās amatpersonas var konkrētos gadījumos piedalīties izmeklēšanā, ko veic otras Līgumslēdzējas puses teritorijā, ja panākta vienošanās ar šo otru Līgumslēdzēju pusi un saskaņā ar tās izvirzītajiem nosacījumiem.
   4.   Ja pieprasījumu nevar izpildīt, pieprasījuma iesniedzēju iestādi tūlīt par to informē, norādot iemeslus un visu citu informāciju, ko pieprasījuma saņēmēja iestāde uzskata par tādu, kura var būt noderīga pieprasījuma iesniedzējai iestādei.
   15. pants
   Informācijas paziņošanas veids
   1.   Pieprasījuma saņēmēja iestāde rakstiski paziņo pieprasījuma iesniedzējai iestādei izmeklēšanas rezultātus, pievienojot tiem attiecīgus dokumentus, apliecinātas kopijas vai citus materiālus.
   2.   Šo informāciju var sniegt elektroniskā formā, bet vajadzības gadījumā to nekavējoties apstiprina rakstveidā.
   16. pants
   Izņēmumi pienākumam sniegt palīdzību
   1.   Palīdzību var atteikt vai uz to var attiecināt konkrētus nosacījumus vai prasības, ja Līgumslēdzēja puse uzskata, ka palīdzība saskaņā ar šo nolīgumu:

               a)

               varētu apdraudēt Ķīnas Tautas Republikas vai tās Eiropas Kopienas dalībvalsts suverenitāti, kurai ir lūgts sniegt palīdzību saskaņā ar šo nolīgumu;

               b)

               var apdraudēt sabiedrisko kārtību, drošību vai citas būtiskas intereses, jo īpaši 17. panta 2. punktā minētajos gadījumos; vai

               c)

               izraisīt rūpnieciska, komerciāla vai dienesta noslēpuma izpaušanu.

         2.   Pieprasījuma saņēmēja iestāde var atlikt palīdzības sniegšanu uz vēlāku laiku, pamatojot šo atlikšanu ar to, ka šāda palīdzības sniegšana var traucēt izmeklēšanai, kriminālvajāšanai vai tiesvedībai, kas notiek tajā laikā. Tādā gadījumā pieprasījuma saņēmēja iestāde apspriežas ar pieprasījuma iesniedzēju iestādi, lai noteiktu, vai palīdzību var sniegt saskaņā ar tādiem noteikumiem vai nosacījumiem, kādus pieprasījuma iesniedzēja iestāde var izvirzīt.
   3.   Ja pieprasījuma iesniedzēja iestāde lūdz palīdzību, ko tā pati nespētu sniegt, ja tai šādu palīdzību lūgtu, tad savā pieprasījumā tā vērš uzmanību uz šo faktu. Tad pieprasījuma saņēmējai iestādei jāizlemj, kā atbildēt uz šādu pieprasījumu.
   4.   Gadījumos, kas minēti 1. un 2. punktā, pieprasījuma saņēmējas iestādes lēmums un tā pamatojums nekavējoties jāpaziņo pieprasījuma iesniedzējai iestādei.
   17. pants
   Informācijas apmaiņa un konfidencialitāte
   1.   Informācija, kas sniegta jebkādā formā, piemērojot šo nolīgumu, ir konfidenciāla vai tās izplatīšana ir ierobežota atkarībā no katras Līgumslēdzējas puses piemērojamajiem noteikumiem. Uz to attiecas pienākums glabāt dienesta noslēpumu un aizsardzība, ko attiecina uz līdzīgu informāciju saskaņā ar attiecīgajiem tās Līgumslēdzējas puses tiesību aktiem, kura to saņēmusi, un attiecīgajiem noteikumiem, ko piemēro Kopienas iestādēm.
   2.   Ar personas datiem var apmainīties tikai tad, ja Līgumslēdzēja puse, kas tos var saņemt, apņemas nodrošināt tādiem datiem vismaz līdzvērtīgu aizsardzību tai, kādu attiecīgajā situācijā piemērotu šāda veida datiem tās Līgumslēdzējas puses teritorijā, kura datus var piegādāt. Līgumslēdzēja puse, kas var datus piegādāt, neizvirza nekādas prasības, kas uzliek lielākus apgrūtinājumus nekā tās, kas piemērojamas tiem datiem tās jurisdikcijā. Līgumslēdzējas puses paziņo viena otrai informāciju par to piemērojamiem noteikumiem, tostarp, attiecīgā gadījumā, arī Kopienas dalībvalstīs spēkā esošiem tiesību aktiem.
   3.   Šā nolīguma noteikumi neliedz saskaņā ar šo nolīgumu iegūto informāciju vai dokumentus izmantot par pierādījumiem administratīvā procesā, ko vēlāk uzsāk attiecībā uz darbībām, ar ko pārkāpj tiesību aktus muitas jomā. Tādējādi Līgumslēdzējas puses savos pierādījumu dokumentos, ziņojumos un liecībās, kā arī administratīvos procesos kā pierādījumus var izmantot saskaņā ar šī nolīguma noteikumiem iegūto informāciju un izskatītos dokumentus. Par šādu izmantošanu ziņo kompetentajai iestādei, kas ir sniegusi attiecīgo informāciju vai piešķīrusi piekļuvi attiecīgajiem dokumentiem.
   4.   Iegūto informāciju izmanto tikai šī nolīguma mērķiem. Ja viena Līgumslēdzēja puse vēlas izmantot šādu informāciju citiem mērķiem, tā informācijas sniedzējai iestādei lūdz iepriekšēju rakstisku piekrišanu. Uz šo izmantošanu tādējādi attiecas jebkuri šīs iestādes noteiktie ierobežojumi.
   5.   Praktiskus pasākumus šā panta īstenošanai nosaka Apvienotā muitas sadarbības komiteja, kas izveidota saskaņā ar 21. pantu.
   18. pants
   Eksperti un liecinieki
   Pieprasījuma saņēmējas iestādes amatpersonu var pilnvarot piešķirto pilnvaru robežās darboties kā ekspertam vai lieciniekam administratīvā procesā otras Līgumslēdzējas puses teritorijā attiecībā uz jautājumiem, uz ko attiecas šis nolīgums, un uzrādīt tādus priekšmetus, dokumentus vai to apliecinātas kopijas, kas varētu būt vajadzīgas, lai veiktu šīs darbības. Pavēstē īpaši jānorāda, kurā iestādē un kādu jautājumu sakarā amatpersonai ir jāierodas un kāda ir tās amatpersonas dienesta pakāpe vai kvalifikācija, kuru plānots iztaujāt.
   19. pants
   Izdevumi palīdzībai
   1.   Līgumslēdzējas puses atsakās no visām savstarpējām prasībām atmaksāt izdevumus, kas radušies saistībā ar šo nolīgumu, izņemot, attiecīgajos gadījumos, izdevumus, kas saistīti ar ekspertiem un lieciniekiem, kā arī tulkiem un tulkotājiem, kuri nav nodarbināti civildienestā.
   2.   Ja izdevumi, kas vajadzīgi, lai izpildītu pieprasījumu, ir lieli vai ārkārtīgi lieli, Līgumslēdzējas puses apspriežas, lai paredzētu noteikumus un nosacījumus, ar kādiem izpilda pieprasījumu, kā arī to, kā segt izmaksas.
   V   SADAĻA
   NOBEIGUMA NOTEIKUMI
   20. pants
   Īstenošana
   1.   Šā nolīguma īstenošanu uztic, no vienas puses, Eiropas Kopienu Komisijas muitas dienestiem un, attiecīgā gadījumā, Eiropas Kopienas dalībvalstu muitas iestādēm un, no otras puses, attiecīgai Ķīnas Tautas Republikas muitas iestādei. Tās lemj par visiem šā nolīguma piemērošanai vajadzīgajiem praktiskajiem pasākumiem un metodēm, ņemot vērā spēkā esošos noteikumus, jo īpaši datu aizsardzības jomā. Tās var kompetentajām iestādēm ieteikt izdarīt šajā nolīgumā grozījumus, ko tās uzskata par vajadzīgiem.
   2.   Līgumslēdzējas puses savstarpēji apspriežas un tad informē viena otru par sīki izstrādātiem īstenošanas noteikumiem, ko pieņem saskaņā ar šā nolīguma noteikumiem.
   21. pants
   Apvienotā muitas sadarbības komiteja
   1.   Ar šo izveido Apvienoto muitas sadarbības komiteju, kurā ir Ķīnas Tautas Republikas un Eiropas Kopienas attiecīgo muitas iestāžu pārstāvji. Komitejas sanāksmju vietu, laiku un darba kārtību nosaka, savstarpēji vienojoties.
   2.   Apvienotā muitas sadarbības komiteja cita starpā:

               a)

               uzrauga nolīguma pareizu darbību;

               b)

               izskata visus jautājumus, kas rodas tā piemērošanas rezultātā;

               c)

               saskaņā ar šā nolīguma mērķiem veic pasākumus, kas nepieciešami sadarbībai muitas lietās;

               d)

               apmainās ar uzskatiem par jebkuriem jautājumiem par sadarbību muitas lietās, kas ir kopējās interesēs, tostarp par turpmākajiem pasākumiem un tiem paredzētajiem līdzekļiem;

               e)

               iesaka risinājumus, lai palīdzētu sasniegt šā nolīguma mērķus.

         3.   Apvienotā muitas sadarbības komiteja pieņem savu iekšējo reglamentu.
   4.   Vajadzības gadījumā Apvienota muitas sadarbības komiteja informē Apvienoto komiteju, kas izveidota ar 15. pantu Tirdzniecības un ekonomiskās sadarbības nolīgumā starp Eiropas Ekonomikas kopienu un Ķīnas Tautas Republiku, par pasākumiem, kas veikti saskaņā ar šo nolīgumu.
   22. pants
   Spēkā stāšanās un darbības termiņš
   1.   Šis nolīgums stājas spēkā tā mēneša pirmajā dienā, kurš seko dienai, kad Līgumslēdzējas puses viena otrai paziņo par to, ka pabeigtas visas tam vajadzīgās procedūras.
   2.   Katra no Līgumslēdzējām pusēm var jebkurā laikā izbeigt šo nolīgumu, par to rakstiski paziņojot otrai Līgumslēdzējai pusei. Šis nolīgums zaudē spēku trīs mēnešus pēc dienas, kad sniegts šāds paziņojums otrai Līgumslēdzējai pusei. Tomēr palīdzības pieprasījumus, kas saņemti pirms minētās izbeigšanas, izpilda saskaņā ar šā nolīguma noteikumiem.
   23. pants
   Autentiskie teksti
   Šis līgums ir sagatavots divos eksemplāros angļu, čehu, dāņu, franču, grieķu, holandiešu, igauņu, itāliešu, latviešu, lietuviešu, maltiešu, poļu, portugāļu, slovaku, slovēņu, somu, spāņu, ungāru, vācu, zviedru un ķīniešu valodā, un visi teksti ir vienlīdz autentiski.

      To apliecinot, attiecīgi pilnvarotās personas ir parakstījušas šo nolīgumu.
      Hāgā, 2004. gada 8. decembrī

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República Popular China
         Za vládu Činské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People's Republic of China
         Pour le gouvernement de la République populaire de Chine
         Per il Governo della Repubblica popolare cinese
         Kīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Voor de Regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Za vládu Činskey ľudovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regerings vägnar


title: Eiropola Vadības Padomes — 2005. gada 19. oktobra — Lēmums piekrītot Eiropola noteikumiem un procesiem, pieņemot summas, kas minētas Eiropola Vadības padomes 1999. gada 16. novembra lēmuma pielikumā attiecībā uz nodokļiem, kas piemērojami algām un atalgojumiem, ko izmaksā Eiropola darbiniekiem par darbu Eiropolā

text:
               15.11.2005

               LV

               Eiropas Savienības Oficiālais Vēstnesis

               C 282/4

      EIROPOLA VADĪBAS PADOMES

   2005. gada 19. oktobra
   Lēmums piekrītot Eiropola noteikumiem un procesiem, pieņemot summas, kas minētas Eiropola Vadības padomes 1999. gada 16. novembra lēmuma pielikumā attiecībā uz nodokļiem, kas piemērojami algām un atalgojumiem, ko izmaksā Eiropola darbiniekiem par darbu Eiropolā
   (2005/C 282/03)
   EIROPOLA VADĪBAS PADOME,
   Ņemot vērā protokolu, kas sastādīts, pamatojoties uz Līguma par Eiropas Savienību K.3 pantu un Eiropas Konvencijas 41. panta 3. punktu par Eiropola priekšrocībām un atbrīvošanu no nodokļiem, tā institūciju locekļi, direktoru vietnieki un Eiropola darbinieki (1), un tādēļ jo īpaši 10. pantu;
   Tā kā:

               1.

               Padome 2005. gada 12. oktobrī nolēma Eiropola amatpersonām piemērot algas un atalgojumus ar 0,2 % ar atpakaļejošu datumu, sākot ar 2004. gada 1. jūliju.

               2.

               2005. gada 19. oktobrī vadības padome nolēma veikt paaugstinājumu attiecībā uz summām, kas minētas Vadības padomes 1999. gada 16. novembra lēmuma pielikuma (2) 4. pantā, par tikpat procentiem un sākot ar to pašu datumu, ko nosaka Padomes 2005. gada 12. oktobra lēmums, kā minēts 1. punktā.

               3.

               Saskaņā ar to pašu Vadības padomes 2005. gada 19. oktobra lēmumu vērtības, kas noteiktas tādā veidā ir jāpublicē Eiropas Savienības Oficiālajā Vēstnesī.

         IR NOLĒMUSI SEKOJOŠO:
   1. pants
   Sākot ar 2004. gada 1. jūliju:

               1.

               Vērtība, kas minēta Eiropola Vadības padomes 1999. gada 16. novembra lēmuma pielikuma 4. panta pirmajā teikumā, ir jāaizvieto ar EUR 110,24.

               2.

               Tabulā norādītās eiro vienību vērtības, kas ietvertas Eiropola Vadības padomes 1999. gada 16. novembra lēmuma pielikuma 4. pantā, ir jāaizvieto ar sekojošo:

                           8 % klāt summām starp EUR 110,24 un EUR 1 941,75

                           10 % klāt summām starp EUR 1 941,76 un EUR 2 674,46

                           12,5 % klāt summām starp EUR 2 674,47 un EUR 3 065,08

                           15 % klāt summām starp EUR 3 065,09 un EUR 3 480,86

                           17,5 % klāt summām starp EUR 3 480,87 un EUR 3 871,51

                           20 % klāt summām starp EUR 3 871,52 un EUR 4 250,14

                           22,5 % klāt summām starp EUR 4 250,15 un EUR 4 640,75

                           25 % klāt summām starp EUR 4 640,76 un EUR 5 019,40

                           27,5 % klāt summām starp EUR 5 019,41 un EUR 5 410,02

                           30 % klāt summām starp EUR 5 410,03 un EUR 5 788,67

                           32,5 % klāt summām starp EUR 5 788,68 un EUR 6 179,29

                           35 % klāt summām starp EUR 6 179,30 un EUR 6 558,53

                           40 % klāt summām starp EUR 6 558,54 un EUR 6 949,16

                           45 % klāt summām virs EUR 6 949,17

         2. pants
   Šo lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā nākamā dienā pēc tā pieņemšanas.

      Pieņemts Hāgā, 2005. gada 19. oktobrī.

         M. Rob WAINWRIGHT

         Vadības padomes priekšsēdētājs

      (1)  OV C 221, 19.7.1997., 2. lpp..

      (2)  OV C 65, 28.2.2001., 8. lpp..


title: 2010/199/CFSP: Padomes Lēmums 2010/199/KĀDP ( 2010. gada 22. marts ) par to, lai parakstītu un noslēgtu Nolīgumu starp Eiropas Savienību un Melnkalni par Melnkalnes piedalīšanos Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (operācija Atalanta )

text:
               8.4.2010

               LV

               Eiropas Savienības Oficiālais Vēstnesis

               L 88/1

         PADOMES LĒMUMS 2010/199/KĀDP
   (2010. gada 22. marts)
   par to, lai parakstītu un noslēgtu Nolīgumu starp Eiropas Savienību un Melnkalni par Melnkalnes piedalīšanos Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (operācija Atalanta)
   EIROPAS SAVIENĪBAS PADOME,
   ņemot vērā Līgumu par Eiropas Savienību, jo īpaši tā 37. pantu, un Līgumu par Eiropas Savienības darbību, jo īpaši tā 218. panta 5. un 6. punktu,
   ņemot vērā Savienības Augstā pārstāvja ārlietās un drošības politikas jautājumos priekšlikumu,
   tā kā:

               (1)

               Padome 2008. gada 10. novembrī pieņēma Vienoto rīcību 2008/851/KĀDP par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) (operācija Atalanta).

               (2)

               Minētās vienotās rīcības 10. panta 3. punktā paredzēts, ka sīki izstrādātu kārtību attiecībā uz trešo valstu dalību paredz nolīgumos, ko noslēdz saskaņā ar Līguma par Eiropas Savienību 37. pantu.

               (3)

               Pēc Politikas un drošības komitejas 2009. gada 21. aprīļa Lēmuma, ar ko pieņem trešo valstu ieguldījumu operācijā Atalanta (ATALANTA/2/2009) (2), un par Palīdzības sniedzēju komitejas izveidi (ATALANTA/3/2009) (3), ir risinātas sarunas par nolīgumu starp Eiropas Savienību un Melnkalni par Melnkalnes dalību Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (operācija Atalanta) (“nolīgums”).

               (4)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināts Nolīgums starp Eiropas Savienību un Melnkalni par Melnkalnes piedalīšanos Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (operācija Atalanta) (“nolīgums”).
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt minēto nolīgumu, lai tas kļūtu saistošs Eiropas Savienībai.
   3. pants
   Padomes priekšsēdētājs Savienības vārdā sniedz nolīguma 10. panta 1. punktā paredzēto paziņojumu (4).
   4. pants
   Šis lēmums stājas spēkā tā pieņemšanas dienā.
   5. pants
   Šo lēmumu publicē Eiropas Savienības Oficiālajā Vēstnesī.

      Briselē, 2010. gada 22. martā

            Padomes vārdā –

            priekšsēdētājs

         M. Á. MORATINOS

      (1)  OV L 301, 12.11.2008., 33. lpp.

      (2)  OV L 109, 30.4.2009., 52. lpp.

      (3)  OV L 112, 6.5.2009., 9. lpp. un papildinājums OV L 119, 14.5.2009., 40. lpp.

      (4)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.
    ---documentbreak---

               8.4.2010

               LV

               Eiropas Savienības Oficiālais Vēstnesis

               L 88/3

         TULKOJUMS
   NOLĪGUMS
   starp Eiropas Savienību un Melnkalni par Melnkalnes piedalīšanos Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (operācija Atalanta)
   EIROPAS SAVIENĪBA (ES),
   no vienas puses, un
   MELNKALNE,
   no otras puses,
   turpmāk “Puses”,
   ŅEMOT VĒRĀ:
   to, ka Padome ir pieņēmusi Vienoto rīcību 2008/851/KĀDP par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) (operācija Atalanta), kurā grozījumi izdarīti ar Padomes Lēmumu 2009/907/KĀDP (2),
   ES uzaicinājumu Melnkalnei piedalīties ES vadītajā operācijā,
   spēku formēšanas procesa sekmīgu pabeigšanu un ES operācijas komandiera un ES Militārās komitejas ieteikumu piekrist Melnkalnes bruņoto spēku dalībai ES vadītajā operācijā,
   Politikas un drošības komitejas Lēmumu ATALANTA/2/2009 (2009. gada 21. aprīlis), ar ko pieņem trešo valstu ieguldījumu Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) (3), un Politikas un drošības komitejas Lēmumu ATALANTA/3/2009 (2009. gada 21. aprīlis) par Palīdzības sniedzēju komitejas izveidi Eiropas Savienības militārajai operācijai, lai palīdzētu kavēt, novērst un apkarot pirātismu un bruņotas laupīšanas Somālijas piekrastē (Atalanta) (4), kuros abos grozījumi izdarīti ar Politikas un drošības komitejas Lēmumu ATALANTA/7/2009 (5),
   Melnkalnes 2009. gada 13. augusta lēmumu piedalīties operācijā Atalanta,
   IR VIENOJUŠĀS PAR TURPMĀKO.
   1. pants
   Dalība operācijā
   1.   Melnkalne pievienojas Vienotajai rīcībai 2008/851/KĀDP par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (operācija Atalanta), kas grozīta ar Padomes Lēmumu 2009/907/KĀDP, kā arī jebkuram turpmākam lēmumam, ar ko Eiropas Savienības Padome nolemj paplašināt operāciju saskaņā ar šā nolīguma noteikumiem un jebkādiem vajadzīgiem īstenošanas noteikumiem.
   2.   Melnkalnes ieguldījums Eiropas Savienības vadītajos jūras spēkos (EUNAVFOR) neskar Eiropas Savienības lēmumu pieņemšanas autonomiju.
   3.   Melnkalne nodrošina, ka tās bruņotie spēki un personāls, kas piedalās operācijā Atalanta, veic savus pienākumus atbilstīgi:

               —

               Vienotajai rīcībai 2008/851/KĀDP un tās iespējamiem turpmākiem grozījumiem,

               —

               operācijas plānam,

               —

               īstenošanas pasākumiem.

         4.   Melnkalnes operācijai norīkotie bruņotie spēki un personāls veic pienākumus un darbojas vienīgi operācijas Atalanta interesēs.
   5.   Melnkalne laikus informē ES operācijas komandieri par jebkurām pārmaiņām attiecībā uz dalību operācijā.
   2. pants
   Bruņoto spēku statuss
   1.   To bruņoto spēku un personāla statusu, ko Melnkalne norīko darbam operācijā Atalanta, reglamentē ar nolīgumu par bruņoto spēku statusu, kuru Eiropas Savienība noslēgusi ar Somāliju, Džibutiju vai jebkuru citu reģiona valsti, ar kuru šādu nolīgumu noslēdz operācijas vajadzībām, vai ar vienpusēju deklarāciju par bruņoto spēku statusu, ko sniegusi Kenija, Seišelu salas vai jebkura cita reģiona valsts, kas operācijas vajadzībām sniedz šādu deklarāciju.
   2.   Uz štābu norīkoto bruņoto spēku un personāla statusu vai ārpus kopīgas operācijas norises vietas izvietotos vadības elementus reglamentē, savstarpēji vienojoties štābam uzņēmējvalstī, attiecīgiem vadības elementiem un Melnkalnei.
   3.   Neskarot 1. un 2. punktā minētos nolīgumus un deklarācijas par bruņoto spēku statusu, bruņotie spēki un personāls, kas piedalās operācijā Atalanta, paliek Melnkalnes jurisdikcijā.
   4.   Melnkalne ir atbildīga par visu to prasību izskatīšanu, kuras saistītas ar dalību operācijā Atalanta un kuras iesniedz tās bruņotie spēki un personāls, vai kuras attiecas uz tās bruņotajiem spēkiem un personālu. Melnkalne ir atbildīga par jebkuras lietas ierosināšanu, jo īpaši par tiesvedības vai disciplināro procedūru sākšanu, pret tās bruņotajiem spēkiem un personāla pārstāvjiem saskaņā ar tās tiesību aktiem.
   5.   Melnkalne apņemas sniegt deklarāciju par atteikšanos no prasībām pret citām valstīm, kas piedalās operācijā Atalanta, un apņemas to darīt, parakstot šo nolīgumu.
   6.   Eiropas Savienības dalībvalstis apņemas sniegt deklarāciju par atteikšanos no prasībām attiecībā uz Melnkalnes dalību operācijā Atalanta, un apņemas to darīt, parakstot šo nolīgumu.
   3. pants
   Nosacījumi aizturēto un apcietināto personu nodošanai tiesvedībai
   Ja Melnkalne piemēro savu jurisdikciju personām, kas veikušas pirātiskas darbības vai bruņotas laupīšanas vai ko tur aizdomās par šādiem nodarījumiem valsts piekrastes teritoriālajos ūdeņos operācijas teritorijā, tad šādas personas, kuras EUNAVFOR ir arestējuši nolūkā nodot tiesvedībai un aizturējuši, un EUNAVFOR rīcībā nonākušo atsavināto īpašumu Melnkalnei nodod saskaņā ar pielikumā izklāstītajiem nosacījumiem, kas ir šā nolīguma sastāvdaļa.
   4. pants
   Klasificēta informācija
   1.   Melnkalne veic visus atbilstīgos pasākumus, lai nodrošinātu klasificētas ES informācijas aizsardzību saskaņā ar Eiropas Savienības Padomes drošības noteikumiem, kas ietverti Lēmumā 2001/264/EK, ar ko pieņem Padomes drošības reglamentu (6), un saskaņā ar turpmākajām norādēm, ko sniegušas kompetentās iestādes, tostarp ES operācijas komandieris.
   2.   Ja ES un Melnkalne ir noslēgušas nolīgumu par drošības procedūrām klasificētas informācijas apmaiņai, šāda nolīguma noteikumus piemēro operācijas Atalanta darbības kontekstā.
   5. pants
   Komandķēde
   1.   Visi bruņotie spēki un personāls, kas piedalās operācijā Atalanta, paliek pilnīgā savas valsts iestāžu pakļautībā.
   2.   Valsts iestādes nodod operatīvo un taktisko vadību un/vai savu bruņoto spēku un personāla kontroli ES operācijas komandierim. ES operācijas komandierim ir tiesības savas pilnvaras deleģēt.
   3.   Melnkalnei ir tādas pašas tiesības un pienākumi attiecībā uz operācijas ikdienas vadību kā Eiropas Savienības dalībvalstīm, kas piedalās operācijā.
   4.   ES operācijas komandieris pēc apspriešanās ar Melnkalni drīkst jebkurā laikā lūgt, lai Melnkalne atsauc ieguldījumu.
   5.   Melnkalne ieceļ vecāko militāro pārstāvi (VMP), kas pārstāv tās valsts kontingentu operācijā Atalanta. Vecākais militārais pārstāvis apspriežas ar ES bruņoto spēku komandieri par visiem jautājumiem, kas skar operāciju, un ir atbildīgs par kontingenta ikdienas disciplīnu.
   6. pants
   Finansiālie aspekti
   1.   Melnkalne uzņemas visas izmaksas, kas saistītas ar tās dalību operācijā, izņemot izmaksas, ko sedz no kopējiem līdzekļiem, kā paredzēts šā nolīguma 1. panta 1. punktā minētajos juridiskajos instrumentos, kā arī Padomes Lēmumā 2008/975/KĀDP (2008. gada 18. decembris), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus (Athena) (7).
   2.   Operācija Atalanta sniedz materiāltehnisku atbalstu Melnkalnes kontingentam, pamatojoties uz izdevumu atmaksas principu, saskaņā ar nosacījumiem, kas izklāstīti šā nolīguma 7. pantā minētajos īstenošanas pasākumos. Saistītu izdevumu administratīvo pārvaldību uztic Athena mehānismam.
   3.   Ja noticis nāves gadījums, gūti ievainojumi, radīti zaudējumi vai nodarīts kaitējums attiecībā uz fiziskām vai juridiskām personām no valsts(-īm), kurā(-ās) veic operāciju, Melnkalne, ja ir konstatēta tās atbildība, izmaksā kompensāciju, ievērojot nosacījumus, kas attiecīgā gadījumā paredzēti nolīgumā par bruņoto spēku statusu, kā minēts šā nolīguma 2. panta 1. punktā.
   7. pants
   Nolīguma īstenošanas pasākumi
   Savienības Augstais pārstāvis ārlietās un drošības politikas jautājumos vai ES operācijas komandieris un Melnkalnes attiecīgās iestādes vienojas par jebkuriem tehniskiem un administratīviem pasākumiem, kas vajadzīgi šā nolīguma īstenošanai.
   8. pants
   Saistību neievērošana
   Ja kāda no Pusēm neievēro tās saistības, kas noteiktas iepriekšminētajos pantos, otrai Pusei ir tiesības izbeigt šā nolīguma darbību, par to paziņojot vienu mēnesi iepriekš.
   9. pants
   Domstarpību izšķiršana
   Domstarpības par šā nolīguma interpretāciju vai piemērošanu Puses savstarpēji izšķir ar diplomātiskiem līdzekļiem.
   10. pants
   Stāšanās spēkā
   1.   Šis nolīgums stājas spēkā pirmā mēneša pirmajā dienā pēc tam, kad Puses ir paziņojušas viena otrai par šim nolūkam vajadzīgo iekšējo procedūru pabeigšanu.
   2.   Šo nolīgumu provizoriski piemēro no tā parakstīšanas dienas.
   3.   Šis nolīgums paliek spēkā, kamēr Melnkalne sniedz ieguldījumu operācijas darbībā.
   4.   Šā nolīguma darbības izbeigšana neietekmēs ieguvumus vai saistības, kas izriet no šā nolīguma piemērošanas pirms tā darbības izbeigšanas, tostarp ieguvumus nodotajām personām, kamēr tās tiek turētas apcietinājumā vai tiesātas Melnkalnē.
   Pēc operācijas pabeigšanas visus EUNAVFOR ieguvumus saskaņā ar šā nolīguma pielikumu var izmantot jebkura fiziska vai juridiska persona, ko norīkojusi valsts, kas ir ES Padomes prezidentvalsts. Norīkotā persona var būt, inter alia, diplomātisks pārstāvis vai konsulārā amatpersona, kas ir akreditēta Melnkalnē. Pēc operācijas pabeigšanas visus paziņojumus, kas saskaņā ar šo instrumentu bija jānodod EUNAVFOR, turpmāk nosūtīs valstij, kas ir ES Padomes prezidentvalsts.

      Briselē, 2010. gada 24. martā, divos oriģināleksemplāros angļu valodā.

            Eiropas Savienības vārdā –

            Melnkalnes vārdā –

      (1)  OV L 301, 12.11.2008., 33. lpp., labota ar OV L 253, 25.9.2009., 18. lpp.

      (2)  OV L 322, 9.12.2009., 27. lpp.

      (3)  OV L 109, 30.4.2009., 52. lpp.

      (4)  OV L 112, 6.5.2009., 9. lpp. un papildinājums OV L 119, 14.5.2009., 40. lpp.

      (5)  OV L 270, 15.10.2009., 19. lpp.

      (6)  OV L 101, 11.4.2001., 1. lpp.

      (7)  OV L 345, 23.12.2008., 96. lpp.
   PIELIKUMS

      NOTEIKUMI PAR NOSACĪJUMIEM UN KĀRTĪBU, LAI NODOTU PERSONAS, KURAS TUR AIZDOMĀS PAR PIRĀTISMU VAI BRUŅOTU LAUPĪŠANU PIEKRASTES VALSTS TERITORIĀLAJOS ŪDEŅOS OPERĀCIJAS TERITORIJĀ UN KURAS IR AIZTURĒJUŠI EIROPAS SAVIENĪBAS VADĪTIE JŪRAS SPĒKI (EUNAVFOR), UN PAR EUNAVFOR RĪCĪBĀ NONĀKUŠĀ ATSAVINĀTĀ ĪPAŠUMA NODOŠANU MELNKALNEI, KĀ ARĪ PAR RĪCĪBU PĒC ŠĀDAS NODOŠANAS

   1.   Definīcijas

   Šajā nolīgumā:

               a)

               “pirātisms” ir pirātisms saskaņā ar ANO Jūras tiesību konvencijas 101. pantā sniegto definīciju;

               b)

               “bruņota laupīšana” ir a) apakšpunktā definētie nodarījumi, kas veikti valsts piekrastes teritoriālajos ūdeņos operācijas teritorijā;

               c)

               “nodotā persona” ir persona, kas tiek turēta aizdomās par to, ka tā plānojusi, veic vai ir veikusi pirātismu vai bruņotu laupīšanu, un ko EUNAVFOR nodod Melnkalnei saskaņā ar šo nolīgumu.

         2.   Vispārīgi principi

               a)

               Melnkalne, pēc EUNAVFOR lūguma, var piekrist, ka EUNAVFOR nodod par pirātismu vai bruņotu laupīšanu aizturētās personas, kā arī ar to saistīto EUNAVFOR atsavināto īpašumu Horvātijas valsts kompetentajām iestādēm lietas izmeklēšanai un tiesvedībai.

               b)

                  EUNAVFOR saskaņā ar šo nolīgumu nodod šīs personas tikai kompetentajām Melnkalnes tiesībaizsardzības iestādēm.

               c)

               Melnkalne apliecina, ka pret personām, kas nodotas saskaņā ar šo nolīgumu, tā gan pirms nodošanas, gan arī pēc tam izturēsies cilvēciski un ievērojot starptautisko cilvēktiesību pienākumus, tostarp noteikumus pret spīdzināšanu un nežēlīgu, necilvēcisku vai pazemojošu rīcību vai sodīšanu, patvaļīgas aizturēšanas aizliegumu un saskaņā ar prasību nodrošināt taisnīgu tiesu.

         3.   Izturēšanās pret nodotajām personām, tiesvedība un tiesāšana

               a)

               Pret nodotajām personām izturas cilvēciski, un tās netiek spīdzinātas vai pakļautas nežēlīgai, necilvēcīgai vai pazemojošai rīcībai vai sodīšanai, tām nodrošina pienācīgus uzturēšanās apstākļus un uzturu, medicīnisku palīdzību un tiesības veikt reliģiskus rituālus.

               b)

               Nodoto personu nekavējoties nodod tiesāšanai tiesnesim vai citai amatpersonai, kas ir ar likumu pilnvarota spriest tiesu un kura bez kavēšanās lemj par attiecīgās personas aizturēšanas likumību un, ja persona ir aizturēta nelikumīgi, nolemj to atbrīvot.

               c)

               Pieņemamā laikposmā nodotajām personām nodrošina tiesības uz tiesu vai tiesības uz atbrīvošanu.

               d)

               Izvirzot kriminālapsūdzību, nodotajām personām nodrošina tiesības uz taisnīgu un atklātu tiesu tiesību aktos paredzētā kompetentā, neatkarīgā un objektīvā tiesu iestādē.

               e)

               Kriminālnoziegumā apsūdzēto nodoto personu uzskata par nevainīgu, kamēr tās vaina nav pierādīta saskaņā ar likumu.

               f)

               Izvirzot kriminālapsūdzību, katrai nodotai personai vienlīdzīgi nodrošina šādas pamata garantijas:

                           1)

                           nekavējoties un izvērstā veidā sev saprotamā valodā saņemt informāciju par izvirzītās apsūdzības iemesliem;

                           2)

                           nodrošināt pietiekamu laiku un apstākļus aizstāvības sagatavošanai un sazināties ar paša izvēlētu aizstāvi;

                           3)

                           nodrošināt lietas iztiesāšanu bez nepamatotas aizkavēšanas;

                           4)

                           nodrošināt lietas iztiesāšanu, personai klātesot, kā arī tiesības aizstāvēt sevi pašam vai izmantojot paša izvēlētu advokātu; saņemt informāciju par šīm tiesībām, ja personai nav aizstāvja; un, ja personas rīcībā nav pietiekamu līdzekļu, nodrošināt bezmaksas tiesisku palīdzību personai, ja tas vajadzīgs tiesvedības interesēs;

                           5)

                           nodrošināt to, ka izskata visus pret attiecīgo personu vērstos pierādījumus, tostarp personas aizturēšanu veikušo liecinieku ar zvērestu apliecinātās liecības, kā arī nodrošināt personas pieaicināto liecinieku klātbūtni un nopratināšanu, ievērojot tādus pašus nosacījumus, kādus piemēro lieciniekiem, kas liecina pret nodoto personu;

                           6)

                           tiesības saņemt bezmaksas tulka pakalpojumus, ja persona nesaprot tiesā lietoto valodu vai nerunā tajā;

                           7)

                           tiesības netikt piespiestam liecināt pret sevi vai atzīt savu vainu.

               g)

               Visām nodotajām un par nozieguma izdarīšanu notiesātajām personām ir tiesības iesniegt notiesājošo spriedumu un piespriesto sodu atkārtotai izskatīšanai vai pārsūdzēt to augstākas instances tiesā saskaņā ar Melnkalnes tiesību aktiem.

               h)

               Melnkalne nenodod nodotās personas citām valstīm lietas izmeklēšanai vai tiesvedībai bez EUNAVFOR iepriekšējas rakstiskas piekrišanas.

         4.   Nāvessods

   Nodotām personām nevar piespriest vai piemērot nāvessodu, vai izvirzīt prasību par nāvessoda piespriešanu.
   5.   Informācija un paziņojumi

               a)

               Veicot nodošanu, sagatavo atbilstīgu dokumentu, ko paraksta EUNAVFOR pārstāvis un Melnkalnes kompetentās tiesībaizsardzības iestādes pārstāvis.

               b)

                  EUNAVFOR nodod Melnkalnei aizturēšanas datus par katru nodoto personu. Šie dati iespēju robežās ietver nodotās personas fizisko stāvokli aizturēšanas laikā, personas nodošanas laiku Melnkalnes iestādēm, personas aizturēšanas iemeslus, laiku un vietu, kad tika sākta aizturēšana, kā arī attiecībā uz personas aizturēšanu pieņemtos lēmumus.

               c)

               Melnkalne ir atbildīga, lai precīzi tiktu uzskaitīta katra nodotā persona, tostarp, bet neaprobežojoties ar, tā uzskaita atsavināto īpašumu, norāda personas fizisko stāvokli, tās ieslodzījuma vietu, pret to celtās apsūdzības un visus būtiskos lēmumus, kas pieņemti lietas izmeklēšanas un tiesvedības laikā.

               d)

               Šī informācija būs pieejama ES un EUNAVFOR pārstāvjiem, ja tie vērsīsies ar rakstisku lūgumu Melnkalnes Ārlietu ministrijā.

               e)

               Turklāt Melnkalne sniedz EUNAVFOR informāciju par ieslodzījuma vietu, kurā tur saskaņā ar šo nolīgumu nodotu personu, par tās fiziskā stāvokļa pasliktināšanos un iespējamu sliktu izturēšanos pret to. ES un EUNAVFOR pārstāvjiem ir iespēja piekļūt katrai saskaņā ar šo nolīgumu nodotai personai, kamēr šī persona atrodas apcietinājumā, un minētajiem pārstāvjiem ir tiesības to nopratināt.

               f)

               Valsts un starptautiskām humānās palīdzības organizācijām pēc to lūguma ir atļauts apmeklēt saskaņā ar šo nolīgumu nodotās personas.

               g)

               Lai nodrošinātu to, ka EUNAVFOR spēj Melnkalnei laikus nodrošināt palīdzību, nosūtot EUNAVFOR lieciniekus un sniedzot svarīgus pierādījumus, Melnkalne paziņo EUNAVFOR par savu nodomu uzsākt kriminālvajāšanu pret jebkuru no nodotajām personām un iesniedz pierādījumu sniegšanas un liecību uzklausīšanas grafiku.

         6.
         EUNAVFOR palīdzība

               a)

                  EUNAVFOR pieejamo līdzekļu un spēju robežās sniedz Melnkalnei visu palīdzību, lai veiktu nodoto personu lietas izmeklēšanu un tiesvedību.

               b)

               Jo īpaši EUNAVFOR:

                           1)

                           sniedz aizturēšanas datus, kas sagatavoti saskaņā ar šo noteikumu 5. punkta b) apakšpunktu;

                           2)

                           rīkojas ar pierādījumiem saskaņā ar Melnkalnes kompetento iestāžu prasībām, kā par to puses ir vienojušās 8. punktā izklāstītajos īstenošanas noteikumos;

                           3)

                           cenšas sagatavot liecinieku liecības vai ar zvērestu apliecinātas liecības, ko sniedzis EUNAVFOR personāls, kas bija iesaistīts notikumos, saistībā ar kuriem personas ir nodotas saskaņā ar šo nolīgumu;

                           4)

                           nodod visu saistīto atsavināto īpašumu, kas ir EUNAVFOR rīcībā.

         7.   Saistība ar citām nodoto personu tiesībām

   Nekas šajos noteikumos nav iecerēts, lai atkāptos, vai nav uzskatāms par tādu, kas var likt atkāpties no jebkādām tiesībām, kas saskaņā ar piemērojamiem valsts vai starptautiskiem tiesību aktiem ir nodotai personai.
   8.   Īstenošanas pasākumi

               a)

               Šo noteikumu piemērošanas nolūkā operatīvajiem, administratīvajiem un tehniskajiem jautājumiem var piemērot īstenošanas noteikumus, ko apstiprina Melnkalnes kompetentās iestādes, no vienas puses, un ES kompetentās iestādes, kā arī to valstu kompetentās iestādes, kuras nodrošina EUNAVFOR ar savu kontingentu, no otras puses.

               b)

               Īstenošanas noteikumi var, inter alia, ietvert:

                           1)

                           Melnkalnes kompetentās tiesībaizsardzības iestādes, kas norādītas kā tādas, kurām EUNAVFOR var nodot personas;

                           2)

                           aizturēšanas vietas, kur nodotās personas tiks turētas;

                           3)

                           tādu dokumentu (tostarp ar pierādījumu vākšanu saistītu dokumentu) apstrādi, kurus Melnkalnes tiesībaizsardzības iestādēm iesniedz, nododot personu;

                           4)

                           kontaktpunktus paziņojumu nosūtīšanai;

                           5)

                           nodošanas procedūrā izmantojamās veidlapas.


title: Padomes Lēmums (2004. gada 19. aprīlis), ar ko groza Eiropas Kopienu Pirmās instances tiesas Reglamenta 35. panta 1. un 2. punktu

text:
Svarīgs juridisks paziņojums

|

32004D0406

Oficiālais Vēstnesis L 132 , 29/04/2004 Lpp. 0003 - 0004

		Padomes Lēmums(2004. gada 19. aprīlis),ar ko groza Eiropas Kopienu Pirmās instances tiesas Reglamenta 35. panta 1. un 2. punktu(2004/406/EK, Euratom)EIROPAS SAVIENĪBAS PADOME,ņemot vērā 64. pantu Protokolā par Eiropas Kopienu Tiesas Statūtiem,saskaņā ar Eiropas Kopienas dibināšanas līguma 245. panta otrajā daļā un Eiropas Atomenerģijas kopienas dibināšanas līguma 160. panta otrajā daļā minēto procedūru,ņemot vērā Eiropas Kopienu Tiesas 2003. gada 3. decembra pieprasījumu,ņemot vērā Eiropas Parlamenta 2004. gada 30. marta atzinumu,ņemot vērā Komisijas 2004. gada 1. marta atzinumu,tā kā:(1) Stājoties spēkā Līgumam par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai [1], jaunās oficiālās valodas, proti, čehu, igauņu, ungāru, latviešu, lietuviešu, maltiešu, poļu, slovaku un slovēņu valodu pievieno tiesvedības valodu sarakstam Eiropas Kopienu Pirmās instances tiesas Reglamenta 35. panta 1. punktā.(2) Ņemot vērā jauno kompetences sadalījumu starp Eiropas Kopienu Tiesu un Pirmās instances tiesu, kas ar Nicas Līgumu ieviests attiecībā uz tiešām prasībām, ir lietderīgi paredzēt noteikumu tiesvedības valodas noteikšanai Pirmās instances tiesā gadījumos, kad prasītājs ir iestāde,IR PIEŅĒMUSI ŠO LĒMUMU.1. pantsAr šo izdara šādus grozījumus Eiropas Kopienu Pirmās instances tiesas Reglamentā, kas pieņemts 1991. gada 2. maijā (OV L 136, 30.5.1991., 1. lpp.), kurā grozījumi izdarīti 1994. gada 15. septembrī (OV L 249, 24.9.1994., 17. lpp.), 1995. gada 17. februārī (OV L 44, 28.2.1995., 64. lpp.), 1995. gada 6. jūlijā (OV L 172, 22.7.1995., 3. lpp.). lpp., 1997. gada 12. martā (OV L 103, 19.4.1997., 6. lpp., kļūdu labojums: OV L 351, 23.12.1997., 72. lpp.), 1999. gada 17. maijā (OV L 135, 29.5.1999., 92. lpp.), 2000. gada 6. decembrī (OV L 322, 19.12.2000., 4. lpp.) un 2003. gada 21. maijā (OV L 147, 14.6.2003., 22. lpp.):1. Reglamenta 35. panta 1. punktu aizstāj ar šādu:"Tiesvedības valoda ir čehu, dāņu, holandiešu, angļu, igauņu, somu, franču, vācu, grieķu, ungāru, īru, itāļu, latviešu, lietuviešu, maltiešu, poļu, portugāļu, slovaku, slovēņu, spāņu vai zviedru valoda."2. Reglamenta 35. panta 2. punktā:- iekļauj šādu jaunu apakšpunktu:- "a) ja atbildētājs ir kāda dalībvalsts vai fiziska vai juridiska persona, kam ir kādas dalībvalsts valstspiederība, tad tiesvedības valoda ir attiecīgās dalībvalsts valsts valoda; ja šajā dalībvalstī ir vairāk nekā viena valsts valoda, prasītājs var izvēlēties kādu no šīm valodām;"- bijušais a) un b) apakšpunkts kļūst par b) un c) apakšpunktu,- c) apakšpunktā vārdus "saskaņā ar a) apakšpunktu" aizstāj ar "saskaņā ar b) apakšpunktu".2. pantsŠā lēmuma 1. panta 1. punkts stājas spēkā tajā pašā laikā, kad Līgums par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai. 1. panta 2. punkts stājas spēkā otrā mēneša pirmajā dienā pēc šā lēmuma publicēšanas.Pirmās instances tiesas Reglamenta tekstu čehu, igauņu, ungāru, latviešu, lietuviešu, maltiešu, poļu, slovaku un slovēņu valodā pieņem pēc pirmajā daļā minētā Līguma stāšanās spēkā.Briselē, 2004. gada 19. aprīlīPadomes vārdā —priekšsēdētājsB. Cowen[1] OV L 236, 23.9.2003., 17. lpp.--------------------------------------------------